text: Ny olieaftale løfter Esbjerg fremtid ind i lyset
  05 marts 2017 kl. 14.37
  Ny Nordsøaftale ventes offentliggjort meget snart.
  Selvom en ny Nordsøaftale mellem Staten og Mærsk endnu ikke er officielt bekræftet, så kan de ikke længere holde armene nede i Esbjerg. Den nye aftale betyder mindst 4000 nye job i første omgang. Og tusindvis af nye job i fremtiden.
  Johnny Søtrup, borgmester, Venstre, ESbjerg: "Aftalen er begyndelsen på et nyt offshoreeventyr med enorm betydning for ikke alene Esbjerg, men for hele Danmark"
  Aftalen er begyndelsen på et nyt offshoreeventyr med enorm betydning for ikke alene Esbjerg men for hele Danmark, når hundredevis af milliarder kroner vil rulle ind i statskassen. Det siger Esbjergs borgmester Johnny Søtrup, som søndag emmer af tilfredshed over udsigten til, at en ny olieaftale lyser fremtiden gevaldigt op for hans by og egn.
  Dette er Esbjergs olieeventyr version 2, siger borgmesteren. Hør ham i klippet her:
  Det ventes, at finansminister Kristian Jensen, (V), meget snart offentliggør den ny aftale mellem staten og Dansk Undergrunds Consortium (læs: A.P. Møller-Mærsk), om at investere 30 mia. kr. i at genopbygge det nedslidte Thyra-felt i Nordsøen mod, at A.P. Møller-Mærsk får bedre vilkår end nu.
  Ifølge Berlingske er hovedpunkterne, at  afskrivningsgrænsen hæves fra 15 til 20 pct.
  og at det såkaldte kulbrintefradrag hæves fra 5 til 6.5 pct.
  Desuden er der lagt et beskatningstrin ind i tilfælde af, at olieprisen  stigeri fremtiden.
  
  